text: Knallert i solcenter
  01 september 2010 kl. 06.31
  To yngre kvinder fik sig noget af en forskrækkelse da de i aftes tog sol i et solcenter i Esbjerg, skriver jv.dk.
  Kort før kl. 22 kom de ind i solcentret i Nørregade. Her snakkede de lidt om hvor mange minutter, de hver skulle have, men det var åbenbart for meget for en mandlig gæst i solcentret der - splitternøgen - for ud og bad pigerne om at dæmpe sig.
  Herefter gik han tilbage i sit solarie.
  Få minutter efter stiftede pigerne på ny bekendtskab med manden. Denne gang var han dog påklædt og på knallert inde i solcentret. Her drønede han gennem dørene til pigernes solkabiner, inden han forsvandt på knallerten ude i Nørregade.
  